Compania Națională ,,Poșta Română” anunță că a început distribuirea pensiilor pentru luna mai. Pentru plata în avans a pensiilor aferente lunii mai 2024, prin mandat poștal, este virată către Compania Națională ,,Poșta Română” suma de 1.961.165 mii lei din bugetul asigurărilor sociale de stat, respectiv 339.359 mii lei din bugetul de stat, iar către băncile comerciale suma de 6.346.977 mii lei din bugetul asigurărilor sociale de stat, respectiv 683.898 mii lei din bugetul de stat, precizează compania. În conturile pensionarilor banii vor intra în zilele de 2-3 mai iar prin Poșta Română, pensiile vor fi livrate până în ziua de 3 mai.
Reclama